Folketing
2004-02-26

Men der er andre her i salen, der har forsøgt at meddele de borgere, der sidder og lytter til debatten, at noget for noget handler om at straffe med bøderegn og andet. Intet kunne være mere forkert, end at det er det, der er hovedprincipperne med noget for noget. Tværtimod er langt størstedelen af de forslag, som er fremsat, forslag, der har et positivt udgangspunkt for den borger eller virksomhed, som det omhandler. Men så er det selvfølgelig også korrekt, at for dem, der træder ved siden af, er der ganske naturligt nogle sanktioner.